OzLabs/hebrew-wiki-articles huggingface dataset:
תחביב

תַּחְבִּיב הוא פעילות הנעשית בשעות הפנאי מתוך רצון והנאה מעשייתה. התחביב לא נעשה למטרת רווח כלכלי.

==שימושים==
העיסוק בתחביב מסוים יכול לעודד למידה של תחומי ידע חדשים ולפתח מיומנות ברמה גבוהה.
בהתאם לכך, התחביב יכול לתרום להתפתחות הקוגניטיבית והמוטורית של האדם.

משום שהתחביב יכול להשפיע באופן חיובי על מצב הרוח הוא יכול לשמש גם כטיפול עצמי או כתרפיה.
בהתאם לכך קיימות דרכי טיפול רגשיות רבות המבוססות על פעילויות בעלות אופי של תחביב. למשל: טיפול באמנות, טיפול במשחק, טיפול בדרמה, טיפול במוזיקה, טיפול בתנועה, תרפיה בטבע ועוד.

==חובבנות==
אדם העסוק בפעילות כלשהי במסגרת תחביב נקרא חובבן. החובבן יעסוק בתחביב לצורך הנאתו מבלי לשאוף להתפרנס ממנו כמקצוע.

חובבנים יכולים לעיתים לפתח מיומנויות שיהיו שימושיות עבורם בגם חיי היום יום. לדוגמה, במסחר התפתח התחום של "עשה זאת בעצמך", בין היתר עבור אנשים שתחביביהם קשורים למשק בית, כך שלא יהיו תלויים באיש מקצוע. באופן דומה אמנות לחימה יכולה לשמש גם לצורך הגנה עצמית.

==סוגי תחביבים==
ישנן פעילויות רבות היכולות לשמש כתחביב, כך שפעילות מסוימת יכולה להשתייך ליותר מסוג אחד.

=== תחביבי איסוף ===
==== תחביבי פנים ====

==== תחביבי חוץ ====

=== תחביבים תחרותיים ===
==== תחביבי פנים ====

==== תחביבי חוץ ====

<gallery widths="230px" heights="160px">
Mountain-bike-jump.jpg|רכיבה על אופניים
Angler_at_devizes_england_arp.jpg|דיג
Csizmadia gergely horseriding.jpg|רכיבה על סוסים
</gallery>

=== תחביבי התבוננות ===
==== תחביבי פנים ====
* קריאה
* מדיטציה
* גידול דגי נוי
* למידה
<gallery widths="230px" heights="160px">
Alexei Harlamoff Lesendes Mädchen.jpg|קריאה
A Cartoon Woman Doing Some Meditation.svg|מדיטציה
</gallery>

==== תחביבי חוץ ====

=== תחביבים נוספים ===
==== תחביבי פנים ====

<gallery widths="230px" heights="160px">
3D film 2.svg|צפייה בסרטים
Girl in headphones (cropped).jpg|האזנה למוזיקה
Boy Gamer.jpg|משחקי וידאו
Sweep picking by punkettaro.gif|ניגון בכלי נגינה
</gallery>

==== תחביבי חוץ ====

<gallery widths="230px" heights="160px">
Fotógrafo en el Río Caño Cristales Colombia banner (cropped).jpg|צילום
Tomato_planting.jpg|גינון
EL_AMINE.jpg|הליכה במסלולי טיול/טרקים
</gallery>

==ראו גם==
* יצירה

== קישורים חיצוניים ==

* 

*
קטגוריה:ערכים שבהם תבנית בריטניקה אינה מתאימה
קטגוריה:שוק העבודה
קטגוריה:פנאי
קטגוריה:משחקים
פאוזי אל-אסמר

פאוזי אל-אסמר (מערבית: فوزي الأسمر, 1937 - 19 בספטמבר 2013) היה סופר, משורר ועיתונאי ערבי-ישראלי שהתגורר בארצות הברית.

==ביוגרפיה==
אל-אסמר נולד בחיפה למשפחה ערבית נוצרית וגדל בלוד. הוא עבר לתל אביב וניסה להשתלב בקרב חוגי הספרות היהודיים. הוא פרסם שירים שזכו להצלחה ברחוב הערבי ובעיתונות העברית. היה חבר מערכת העיתון אלפג'ר, ביטאון מפ"ם בערבית, וכן חבר מערכת במגזין "העולם הזה". הוא אף ניהל הוצאת ספרים פרטית קטנה של ספרים בערבית. 

בשנת 1969 הוא נעצר בחשד שקיים קשרים עם ארגוני חבלה ונכלא במעצר מנהלי על פי תקנות ההגנה לשעת חירום. כמחאה על מעצרו של אל-אסמר, קיימה תנועת שי"ח כינוס משותף של סופרים יהודים וערבים המתנגדים למעצרים מנהליים, בבית סוקולוב בתל אביב. לאחר 15 חודשים שוחרר כאשר החשדות נגדו התבדו, אך תנועותיו הוגבלו ונאסר עליו לצאת את העיר לוד בה התגוררו הוריו.

ב-1975 פרסם ספר אוטוביוגרפי בעברית, שכותרתו הייתה 'להיות ערבי בישראל'. הוא תיאר בו את חיי היומיום של אזרח ערבי במדינת ישראל. הספר היה בין הספרים הראשונים שנכתבו על המצב הפוליטי בישראל על ידי ערבי-ישראלי.

בשנת 1986 יצא בלונדון ספרו Through the Hebrew Looking Glass: Arab Stereotypes in Children's Literature, בו הוא בוחן סיפורי ילדים ישראלים כמו חסמבה ודנידין ומאשים אותם בגזענות ודעות קדומות כלפי הערבים.

הוא למד היסטוריה ומדעי המדינה בארצות הברית וקיבל דוקטורט ב-1981 מ-אוניברסיטת אקסטר בבריטניה. באותה שנה הפך לאזרח אמריקאי. שימש כעורך האחראי של העיתון הערבי "א-שרק אל-אווסט". כותב כיום בעבור היומון הסעודי אל-ריאד ועובד בעבור סוכנות החדשות של איחוד האמירויות בארצות הברית (UAE News Agency).

החל משנת 1996 הוא לימד באמריקן יוניברסיטי בוושינגטון די. סי.. סיפור חייו הומחז בידי סוהיל חדאד למחזה בשם "להיות ערבי בישראל", שהוצג בתיאטרונטו ב-2001.

נפטר ב-19 בספטמבר 2013.

== מספריו ==
* להיות ערבי בישראל, הוצאת ישראל שחק, 1975
<div style="direction: ltr;">
* Wind-Driven Reed and Other Poems, Three Continents Press, 1979
* Through the Hebrew Looking Glass: Arab Stereotypes in Children's Literature
* Towards a Socialist Republic of Palestine, (as co-editor, with with Uri Davis and Naim Khader) (1978) 
* Debate on Palestine, (as co-editor, with Uri Davis and Naim Khader) (1981) 
</div>

== קישורים חיצוניים ==
* 
* [https://web.archive.org/web/20160303171745/http://cosmos.ucc.ie/cs1064/jabowen/IPSC/php/authors.php?auid=2399 אודות פאוזי]
* [https://web.archive.org/web/20100312080606/http://www.alriyadh.com/file262.html מאמריו] בעיתון אל-ריאד 
* עפרה ישועה-ליית, [http://www.notes.co.il/eshed/10530.asp בארץ המשוגעים], אצל אלי אשד
* [http://www.jstor.org/pss/2535579 Israel revisited, 1976], מאת פאוזי אל-אסמר
* http://electronicintifada.net/content/remembering-fouzi-el-asmar-poet-palestinian-liberation-struggle/12816

קטגוריה:סופרים ערבים ישראלים
קטגוריה:סופרים פלסטינים
קטגוריה:משוררים ערבים ישראלים
קטגוריה:עיתונאים ערבים ישראלים
קטגוריה:עצירים מנהליים בישראל
קטגוריה:סגל העולם הזה
קטגוריה:אמריקאים שנולדו ב-1937
קטגוריה:פלסטינים שנפטרו ב-2013
קטגוריה:אמריקאים שנפטרו ב-2013
ניר דנאי

ניר דנאי הוא שחיין עבר, אלוף ושיאן ישראל בשחייה שהתמחה בסגנון הגב.

== ביוגרפיה ==

ניר דנאי התאמן בקבוצת השחייה של מכבי תל אביב.

===1982===
באליפות ישראל בשחייה שנערכה בווינגייט בסוף חודש אוגוסט 1982 זכה דנאי במדליית ארד במשחה ל-200 מטר גב בתוצאה של 2:19.34 דקות, אחרי יורם כוכבי אף הוא ממכבי תל אביב שקבע שיא ישראלי חדש של 2:14.04 דקות (שיפור לשיא של אבי כרמל שעמד על 2:15.22 דקות) ויזהר שנהר (2:16.52 דקות).

===1983===
====אלוף ישראל====
באליפות ישראל בשחייה שנערכה בווינגייט בסוף חודש אוגוסט 1983 זכה דנאי בשתי מדליות. מדליית זהב במשחה ל-200 מטר גב בשיא ישראלי חדש של 2:13.29 דקות, לפני טל משקיף שקבע שיא ישראלי חדש לגילאי 16 בתוצאה של 2:13.54 דקות ודרור גרינברג מהפועל גלבוע (2:16.05 דקות), שיפור לשיא הישראלי של יורם כוכבי (2:14.04 דקות). מדליית כסף במשחה ל-100 מטר גב בתוצאה של 1:02.40 דקות, 4 מאיות השנייה לאט יותר ממשקיף שקבע שיא ישראלי חדש לגילאי 16 ו-18 בתוצאה של 1:02.36 דקות ולפני השיאן הישראלי, שנהר (1:02.98 דקות) שקבע בשלב המוקדמות את התוצאה המהירה בתחרות, 1:01.95 דקות, 3 מאיות השנייה איטי משיאו הישראלי. לאחר מכן, כשחיין ראשון במשחה שליחים 4x100 מטר מעורב קבע דנאי שיא ישראלי חדש לגילאי 18 בתוצאה של 1:02.22 דקות.

==הערות שוליים ==

קטגוריה:אלופי ישראל בשחיית גב
קטגוריה:ישראלים שנולדו במאה ה-20
דיימון פיאלקוב

דיימון פיאלקוב (נולד בשנת 1965) הוא שחיין עבר, אלוף ישראל בשחייה, שהתמחה בסגנון הגב.

== ביוגרפיה ==
דיימון פיאלקוב הוא בנם של שושנה ריבנר שכונתה "מלכת המים הישראלית" ושחקן כדורמים מדרום אפריקה. הוא התאמן בקבוצת השחייה של מכבי תל אביב בהדרכתו של ברוך צ'יש.

===1980===
באליפות ישראל בשחייה שנערכה בסוף חודש אוגוסט 1980 זכה פיאלקוב במדליית כסף, במשחה ל-200 מטר גב אחרי יזהר שנהר (2:20.44 דקות) ולפני ואבי כרמל חברו לקבוצה.

===1981===
בתחרות שמונה האומות שנערכה בקיאסו, שווייץ ביולי 1981 סיים פיאלקוב במקום שביעי במשחה ל-200 מטר גב ובמקום שמיני במשחה ל-100 מטר גב בשיא ישראלי חדש לגילאי 16 בתוצאה של 1:02.94 דקות, 7 מאיות השנייה איטי מהשיא הישראלי של יורם כוכבי אף הוא ממכבי תל אביב (1:02.87 דקות).
====אלוף ישראל====
באליפות ישראל בשחייה שנערכה בווינגייט בסוף חודש אוגוסט אותה שנה, זכה פיאלקוב בשתי מדליות, זהב וכסף. מדליית זהב, במשחה ל-200 מטר גב בתוצאה של 2:15.88 דקות, לפני יזהר שנהר (2:18.04 דקות) ואבי נחמיאס מהפועל ימק"א ירושלים (2:19.84 דקות) ומדליית כסף, במשחה ל-100 מטר גב בתוצאה של 1:03.43 דקות, אחרי יזהר שנהר (1:02.62 דקות) ולפני אבי נחמיאס (1:04.44 דקות).

===1983===
====כינוס הפועל ה-12====
בתחרויות השחייה של כינוס הפועל ה-12 שנערכו בבריכת השחייה של אוניברסיטת תל אביב במאי 1983, בהשתתפות טובי הספורטאים בעולם כהכנה לאולימפיאדה, סיים פיאלקוב במקום חמישי במשחה ל-100 מטר גב תוצאה של 1:03.07 דקות, בשלב המוקדמות הוא קבע תוצאה של 1:02.81 דקות

בתחרות שמונה האומות שנערכה בטנריפה, ספרד ביולי 1983 סיים פיאלקוב במקום שמיני במשחה ל-200 מטר גב בתוצאה של 2:18.83 דקות.

== קישורים חיצוניים ==
* 

== הערות שוליים ==

קטגוריה:אלופי ישראל בשחייה
קטגוריה:שחייני גב
קטגוריה:שחייני פרפר
קטגוריה:ישראלים שנולדו ב-1965
בלגואבגרד

בְּלָגואֵבְגְרָד (בבולגרית: Благоевград) היא עיר בדרום מערב בולגריה בירת מחוז בלגואבגרד, השוכנת על המורדות הדרום מערביים של הרי רילה ומרוחקת 101 קילומטרים מהבירה סופיה.

==היסטוריה==
באזור העיר נתגלו שרידים ארכאולוגיים מתקופת הברונזה המאוחרת, עידן הממלכה התראקית, עת היה במקום יישוב שנודע בשם סקיפטופארה. האזור נכבש על ידי האימפריה הרומית במאה ה-1 ונודע במעיינות המרפא שבו. היישוב חרב וננטש בתקופת האימפריה הביזנטית ואין כל תיעוד לגביו, עד תחילת שלטון האימפריה העות'מאנית בשלהי המאה ה-14. במקום הוקם במקום כפר סוחרים אשר כונה גורנה ג'ומאיה שמשמעו השוק העילי או הגבוה. לאחר המלחמה העות'מאנית-רוסית (1877–1878), נותרה העיר בחזקת העות'מאנים כחלק מהמחוז האוטונומי רומליה המזרחית וגם לאחר אחוד המחוז עם נסיכות בולגריה, נותר בחזקה עות'מאנית כעיירת גבול. רק לאחר מלחמת הבלקן הראשונה עבר היישוב לידיים בולגריות ונותר בשליטתה של בולגריה מתוקף הסכם בוקרשט, אשר סיים את מלחמות הבלקן. ב-1950 שונה שמה של העיר לבלגואבגרד על שמו של המנהיג הקומוניסטי דימיטר בלגואב. בעיר נולד הכדורגלן הנודע דימיטאר ברבאטוב.

==אקלים==
בעיר שורר אקלים ממוזג עם השפעה ממתנת מנהר סטרומה, אשר מעניקה מאפייני אקלים ים תיכוני לאזור. העיר מוגנת מהרוחות הצפוניות הקרות על ידי רכס הרי רילה. הטמפרטורה השנתית הממוצעת היא 12.6<sup>o</sup>c, כאשר ערכי הקיצון נעים מ-1<sup>o</sup>c בחודש ינואר עד 23<sup>o</sup>c בחודש יולי.

==כלכלה ודמוגרפיה==
בשנות ה-30 התפתחה בעיר תעשיית טבק ואליה התווספו גם מפעלי טקסטיל, חברות הובלה, מפעל לייצור משקאות קלים, ומספר מאפיות. בסמוך לעיר עובר עורק מספר 4 של נתיבי התעבורה הפאן-אירופיים, המחבר את מזרח אירופה דרך בולגריה ליוון וטורקיה. בעיר פועלת האוניברסיטה האמריקאית. בלגואבגרד מהווה בסיס יציאה לתיירים באזור המחוז וענף התיירות תופס כשליש מהתוצר המקומי הגולמי של העיר.

==הקהילה היהודית==

קבוצת הכדורגל מכבי גורנה ג'ומאיה ב-1947
תעוד לקהילה יהודית מאורגנת בעיר קיים החל מ-1900, עת נכללה ברשימת 34 הקהילות המאורגנות בנסיכות הבולגרית ומנתה כ-180 נפשות. בעיר היו בית כנסת ובית ספר יסודי בן 4 כיתות ובני הקהילה התפרנסו ממסחר ומלאכה זעירה. בעיר פעלו בשנות ה-30 אגודות ציוניות מזרמים פוליטיים שונים. לפי נתוני מערכת החינוך היהודית בעיר חלה ירידה הדרגתית במספר תושבי הקהילה החל מסוף שנות ה-20. עם תום מלחמת העולם השנייה חיו בעיר כ-150 יהודים, אשר רובם המוחלט עלו לישראל בין השנים 1947 – 1949. בימינו, לא מתגוררים יהודים בעיר.

ב-4 במרץ 1943 ביצע הצבא הבולגרי אקציה בכל רחבי תראקיה המזרחית, אשר נמסרה לממלכת בולגריה לפקדון על ידי גרמניה הנאצית לאות הוקרה על הצטרפותה להסכמה המשולשת. חלק מ-4,000 היהודים שנאסרו, הוחזקו במעצר בתנאים מינימליים במשך מספר שבועות בתוך מחנה מעבר שהוקם על ידי הקומיסריון לענייני יהודים במחסני טבק בעיר בלגואבגרד, לפני שגורשו דרך העיר לום אל מותם במחנה טרבלינקה.

==ערים תאומות== 

==לקריאה נוספת==
* 

==קישורים חיצוניים==

* 
* 

==הערות שוליים==

קטגוריה:ערי מחוז בלגואבגרד
בלגואבגרד
הלל ברגמן-אביחנן

הלל ברגמן-אביחנן בסוף שנות ה-40
הלל בּרֶגמן-אביחנן (23 בנובמבר 1897 – 8 בפברואר 1978) היה מערכונאי, מתרגם, פזמונאי ועיתונאי ישראלי יליד פולין.

==ביוגרפיה==
הוא נולד בז' בחשוון תרנ"ח לאריה ברגמן, סוחר, ולחנה בת שבתי בישקוביץ בוורשה, אז חלק מן האימפריה הרוסית.
למד תיאטרון במוסקבה ובאקדמיה לתיאטרון בקייב. ב"סטודיו לדרמה עברית" בקייב הכיר את אשתו לעתיד, חווה זליקובסקי. כחבר בקבוצת "אמנות", חסיד של תרבות התיאטרון בשפה העברית, היה עד בשנות ה-20 לדיכוי השימוש בשפה זו על ידי השלטונות הסובייטים באמצעות ה"יבסקציה".

בשנת 1926 עלו אביחנן ואשתו לארץ ישראל. אשתו מצאה משרת זמרת בלהקת האופרה הארצישראלית של גולינקין בתל אביב, בעוד אביחנן השתתף בשנים 1927–1928 בפעילות התיאטרון הסאטירי "הקומקום" בניהולו של אביגדור המאירי.

בהמשך, במשך עשרים שנה, בין השנים 1928–1948, כתב מערכונים, הופיע לעיתים כשחקן וערך תוכניות בידור בתיאטרון "המטאטא" בתל אביב. אחת מהתוכניות הללו הייתה "הכל בסדר". בנוסף התפרנס מהעבודה כמזכיר אדמיניסטרטיבי של תיאטרון "האהל" (1929–1936) ושל התזמורת הפילהרמונית הארץ ישראלית (1936–1946).

עסק רבות בתרגומי שירי זמר משפות שונות – רוסית, פולנית, גרמנית, צרפתית ויידיש, ובתרגומי לבריות אופרות ואופרטות. כתב נוסח עברי חדש ללברית האופרטות "הלנה היפה" מאת אופנבך ו"גלאתיאה היפה" מאת פרנץ פון זופה, ותרגם את הלברית לאופרטה "ברון הצוענים" מאת יוהאן שטראוס, לאופרות "תאיס" מאת ז'יל מאסנה ו"מאדאם באטרפליי" מאת פוצ'יני.<ref>[https://merhav.nli.org.il/permalink/f/hoeush/NNL_MUSIC_AL71170829090005171 קטע מתוך האופרטה "ברון הצוענים"] בתרגומו של אביחנן, 26 באוקטובר 1949. הקלטת שידור רדיו מתוך אוסף תקליטי קול ישראל באתר הספרייה הלאומית.</ref>

כעיתונאי השתתף בעריכת השבועון הסאטירי "סיכות", והוציא גם כתב עת משלו בשם "עקרב". כתב גם לעיתונים "דבר", "אשמורת", "תשע בערב", "על המשמר" ועוד.

לאחר קום המדינה עבד גם ביחסי ציבור במשרד התחבורה, וכן כתב מערכונים לתיאטרון הבובות "סטיריקון".

ברגמן-אביחנן נפטר בפברואר 1978, בגיל 80. נקבר בבית עלמין הדרום. הותיר אישה, חוה, בן, אלחנן, ונכדים.

בנו, אלחנן ברגמן, היה צ'לן בתזמורת הפילהרמונית הישראלית.

בין תרומותיו לזמר העברי יש לציין את השירים:
"למולדתי" (או "פקד ה'"), ללחן של מרדכי זעירא (1927);
"עיניים ירוקות", ללחן מאת נלו מנזטו (1948);
"צ'יק צ'יק בום בום";
"הורה אין דבר", ללחן של יצחק ברומברג;
ובתרגום: "בהגה אחד" מאת היינריך היינה, ללחן מאת פליקס מנדלסון-ברתולדי.

אוסף על שמו שמור בספרייה הלאומית<ref></ref>.

==מקורות==
* אורה אחימאיר, חיים באר, מאה שנות תרבות – היצירה העברית בארץ ישראל, תל אביב: עם עובד וידיעות אחרונות ספרי חמד, 2000.
* נתן שחר, שיר שיר עלה-נא – תולדות הזמר העברי, בן שמן: מודן, 2007.
* נתיבה בן-יהודה - אוטוביוגרפיה בשיר וזמר, ירושלים: כתר ספרים, 2002.

==קישורים חיצוניים==

* 
* 
* 
* 

==הערות שוליים==

קטגוריה:סאטיריקנים ישראלים
קטגוריה:שחקני תיאטרון ישראלים
קטגוריה:פזמונאים ישראלים
קטגוריה:מתרגמים ישראלים
קטגוריה:עיתונאים ישראלים
קטגוריה:ישראלים ילידי פולין
קטגוריה:אנשי העלייה הרביעית
קטגוריה:שחקני תיאטרון המטאטא
קטגוריה:אישים הקבורים בבית העלמין הדרום
קטגוריה:ישראלים שנולדו ב-1897
קטגוריה:ישראלים שנפטרו ב-1978
דגל גדסדן

דגל גדסדן
דגל גדסדן (באנגלית: Gadsden flag) הוא דגל היסטורי של ארצות הברית. במרכז הדגל מופיע על רקע צהוב נחש המוכן להכשה ומתחתיו הכיתוב "Dont tread on me" שמשמעו "אל תרמוס אותי" ומופנה במקור כלפי האימפריה הבריטית. הדגל נקרא על שם הגנרל והמדינאי האמריקאי כריסטופר גדסדן, שעיצב אותו. הדגל שימש בעבר את חיל הנחתים האמריקני.

נחש העכסן שימש כסמל לשלוש עשרה המושבות הבריטיות בתקופת מלחמת העצמאות של ארצות הברית. כבר ב-1751 הציע בנג'מין פרנקלין, בתגובה סאטירית למדיניות הבריטית לשלוח פושעים למושבותיה באמריקה, לשלוח לאנגליה נחשים. ב-1774 פרסם פול רוויר בעיתונו איור של נחש הנלחם בדרקון בריטי.

השימוש הראשון בדגל נעשה ב-1775 על ידי הצי האמריקני שתקף ספינות בריטיות במהלך המהפכה האמריקאית. בתקופות שונות מאז המהפכה נעשה שימוש חוזר בדגל הן כביטוי לפטריוטיות אמריקאית והן כסמל להתנגדות למדיניות הממשלה.

בשנים האחרונות אימצו תנועות ליברטריאניות את הדגל כסמל למחאה כנגד תוכניות ממשלתיות הכוללות העלאת מיסים.

==קישורים חיצוניים==

גדסדן
גסדן
קטגוריה:חיל הנחתים של ארצות הברית
קטגוריה:תנועת מסיבת התה
הפועל רחובות (כדוריד)

הפועל רחובות היה מועדון כדוריד מהעיר רחובות, שהשתתף בעבר בליגת העל שנוסדה ב-1955, והייתה הקבוצה הבולטת והחזקה ביותר בישראל בשנות ה-60 וה-70 בכדוריד. הקבוצה שיחקה בצבעים אדום ולבן. הקבוצה נחלשה בשנות ה-90, והתפרקה סופית בשנת 2002, ביחד עם יריבתה העירונית מכבי רחובות.

==היסטוריה==
הקבוצה הוקמה בשנת 1955 והייתה פעילה שנים רבות. מייסד הקבוצה, מרדכי (מוטי) מוקסיי, שימש כשחקן ומאמן. בעונת 1957/1958 זכתה הקבוצה באליפות היסטורית וראשונה כאשר בין שורותיה בולטים: שעיה ירימי, משה הלפרין, עותמי ויעקב סנדלר.

בעונת המשחקים 1963/1964, עבר משחק הכדוריד למתכונת של שבעה שחקנים בקבוצה והאלופה הראשונה במתכונת מודרנית זו הייתה הפועל רחובות, שהחזיקה לאחר מכן בהגמוניה של הכדוריד בישראל ב-20 שנה הבאות.
בשנות ה-60 וה-70, זכתה הפועל רחובות ב-9 אליפויות ובשני גביעי מדינה, כאשר מתוכם השלימה הקבוצה דאבל ראשון בהיסטוריה בעונת 1978/1979, כשהשחקנים הבולטים שלה הם: דרור ואיתן מדמוני, גיורא ואיתן בן ארי והשוער רמי שטייגר ובהמשך: מישה יוסיפוביץ', אודי דורון, חיים רון, בני גוז ונתן פרי. ברוב אותן שנים, ההרכב הפותח של נבחרת ישראל כלל לפחות שישה שחקנים מרחובות, ששלטה בליגה.

בתחילת שנות ה-80 זכתה הקבוצה בשלוש אליפויות רצופות, ב-4 גביעי מדינה, כאשר מתוכם ב-2 עונות השלימה הקבוצה דאבל, כשהשחקנים הבולטים הם: אלון גמליאל, יורם כהן, אבישי פרי, שלמה אדלר והשוער מנחם פולק.

במהלך שנות ה-90 ירדה קרנה של הקבוצה שהדרדרה מבחינה כלכלית ומקצועית, והיא פורקה סופית בשנת 2002 במקביל ליריבתה עירונית, מכבי (יותר מאוחר הוקמה מכבי מחדש בשם עירוני רחובות ומשחקת כיום בליגת העל בכדוריד).

בסך הכל לזכותה של הפועל רחובות 13 אליפויות (בין השנים 1957–1984) ושישה גביעי מדינה (בין השנים 1962–1985), כאשר ב-3 עונות משלימה הקבוצה דאבל עונתי.

למועדון הייתה קיימת גם קבוצת נשים שהחזיקה ב-3 אליפויות ו-5 גביעי מדינה.

בסוף עונת 2013/2014 פורסם כי ישנה כוונה להשיב את הפועל רחובות. שחקנים ודמויות כמו: איתן מדמוני, יעקב סנדלר, אלון גמליאל, נתן פרי, יהודה סנדלר, ליאור פישמן פרסמו כי בעונת 2014/2015 יפתחו מחדש את הפועל רחובות שתשחק בליגה הארצית ותתמודד על העלייה.

== תארים והישגים==
* אליפויות (13):
: 1957/1958, 1961/1962, 1963/1964, 1964/1965 1967/1968, 1972/1973, 1974/1975, 1975/1976, 1976/1977, 1978/1979, 1981/1982, 1982/1983, 1983/1984
* גביע המדינה :
**זכייה (6): 1961/1962, 1978/1979, 1979/1980, 1981/1982, 1983/1984, 1984/1985
**סגנית (6): 1966/1967, 1970/1971, 1980/1981, 1982/1983, 1994/1995, 1998/1999
* דאבל (3):
: 1978/1979, 1981/1982, 1983/1984

== לקריאה נוספת ==
* "ואלה תולדות ... כדוריד רחובות" מאת הלל ורד.

== קישורים חיצוניים ==
* [http://www.handballisr.co.il/news.asp?id=1415 כדוריד זה המשחק! עירוני רחובות] באתר של איגוד הכדוריד הישראלי.
* [https://youtu.be/G8qfpzNrPTM?t=422 גביע המדינה בכדוריד נשים 1969], הפועל רחובות מול מכבי ראשון לציון. יומני גבע, נובמבר 1969 <small><small>(התחלה 7:02)</small></small>

רחובות
רחובות
קטגוריה:רחובות: מועדוני ספורט
דניאלה ביאנקי

דניאלה ביאנקי עם [[ריצ'רד צ'מברלין (משמאל) וריימונד מאסי, 1964]]
דניאלה ביאנקי (באיטלקית: Daniela Bianchi; נולדה ב-31 בינואר 1942) היא שחקנית איטלקייה, שנודעת במיוחד בסרט ג'יימס בונד "מרוסיה באהבה" משנת 1963, שם גילמה את דמותה של טטיאנה רומאנובה.

==ביוגרפיה==
דניאלה ביאנקי נולדה ברומא, נבחרה לסגנית ראשונה בתחרות מיס תבל 1960, שם בחרה בה העיתונות למיס פוטוגניק. קריירת המשחק שלה החלה ב-1958. ברברה ג'פורד (Barbara Jefford) דיבבה את קולה בסרט "מרוסיה באהבה".

היא שיחקה בכמה סרטים איטלקיים וצרפתיים לאחר תפקידה בסרט "מרוסיה באהבה", האחרון שבהם היה Scacco Internazionale ב-1968. אחד מסרטיה האחרונים היה Operation Kid Brother (שנודע גם בשם OK Connery and Operation Double 007), שהיה פרודיה באנגלית על סרטי ג'יימס בונד (בו ביאנקי דובבה גם כן) ובו כיכב אחיו של שון קונרי, ניל קונרי. ב-1970 היא פרשה ממשחק ונישאה למגנאט מג'נובה, בעל עסקי ספנות, ונולד להם בן.

==פילמוגרפיה==
<div style="direction: ltr;">
* Scacco internazionale (1968) as Helen Harris ... aka The Last Chance (USA)
* OK Connery (1967) as Maya Rafis ... aka Operation Kid Brother (USA)
* Dalle Ardenne all'inferno (1967) as Kristina von Keist ... aka Dirty Heroes (Philippines: English title) (USA)
* Troppo per vivere... poco per morire (1967) as Arabella ... aka Your Turn to Die (International: English title)
* Requiem per un agente segreto (1966) as Evelyn ... aka Requiem for a Secret Agent (USA)
* Missione speciale Lady Chaplin (1966) as Lady Arabella Chaplin ... aka Operation Lady Chaplin
* Zarabanda Bing Bing (1966) as Mercedes ... aka Balearic Caper (USA)
* Ombrellone, L (1966) as Isabella Dominici ... aka Weekend Wives
* Slalom (1965) as Nadia ... aka Snow Job (USA: TV title)
* Dr. Kildare as Francesca Paolini (3 episodes, 1964)
* Tigre aime la chair fraiche, Le (1964) as Mehlica Baskine ... aka Code Name: Tiger (USA)
* From Russia with Love (1963) as Tatiana Romanova
* Spada del Cid, La (1962) as Elvira ... aka The Sword of El Cid
* Domenica d'estate, Una (1962) as Donatella ... aka Always on Sunday (USA)
* Démons de minuit, Les (1961) ... aka Midnight Follies
* En cas de malheur (1958) (uncredited) ... aka Love Is My Profession (USA)
</div>

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:ילידות 1942
קטגוריה:שחקניות קולנוע וטלוויזיה איטלקיות
קטגוריה:דוגמניות איטלקיות
קטגוריה:נערות בונד
קטגוריה:משתתפות בתחרות מיס תבל 1960
קטגוריה:איטלקים שנולדו ב-1942
אריאן 1

אריאן 1 (Ariane 1) היה משגר לוויינים בינוני שפותח על ידי סוכנות החלל האירופאית (ESA). הוא שימש בעיקר לשיגור לוויני תקשורת, יצורו הופסק אחרי שמשקל הלוויינים המשיך לעלות, ובמקומו החלה סוכנות החלל האירופאית להשתמש באריאן 2 ואריאן 3.

בשנת 1985, בעזרת המשגר, נשלחה הגשושית ג'וטו למשימת חקר שביט האלי.

==קישורים חיצוניים==

* [http://www.esa.int/esaMI/Launchers_Home/SEMN2E67ESD_0.html דף אריאן 1 באתר סוכנות החלל האירופאית] 

קטגוריה:משגרי לוויינים וחלליות
S-II

ה-S-II של משימת [[אפולו 6]]
S-II היה השלב השני של משגר הסטורן 5 ושל משגר הסטורן INT-21 ששוגר רק פעם אחת. ה-S-II נבנה על ידי נורת' אמריקן אוויאיישן אחרי שזכו בחוזה לייצרו ב-11 בספטמבר 1961. 

גובהו היה 24.9 מטרים, קוטרו עשרה מ' ומסתו 454 טונות לערך, כשהרוב המוחלט של המסה היה הדלק. מסת הדלק בשלב הייתה בערך 414 טונות חמצן נוזלי ומימן נוזלי. השלב הכיל חמישה מנועי J-2 כאשר אחד נמצא במרכז והארבעה האחרים מסביבו. השלב סיפק דחף של 510,000 ק"ג והביא את החללית לגובה 182 ק"מ ולמהירות 24,624 קמ"ש. היה זה מנוע המימן החזק בעולם באותה התקופה.

בסך הכל יוצרו 19 שלבי S-II, כשייצור שלושה מהם לא הושלם. מתוכם רק 13 הוטסו. הם יוצרו למטרות שונות: 4 יוצרו למטרות מבחן ושתיים למשימות שלא בוצעו (אפולו 18 וגיבוי לסקיילאב 1). המשגרים נמצאו בכל משימות אפולו ממשימת אפולו 4 חוץ מאפולו 5 ואפולו 7, שלא שוגרו על ידי משגר סטורן 5 אלא עם משגר סטורן IB בגלל שלא היה צורך למשגר כל כך גדול (המשימה הייתה רק סביב כדור הארץ).
== קישורים חיצוניים ==

* [http://history.nasa.gov/SP-4206/sp4206.htm Stages to Saturn, A Technological History of the Apollo/Saturn Launch Vehicles ] 

קטגוריה:משפחת משגרי הסטורן
פונקציה אונימודלית

במתמטיקה, פוּנְקְצְיָה אוּנִימוֹדָלִית היא פונקציה <math>f \left( x \right)</math> שהיא פונקציה עולה משמאל לערך מסוים <math>m</math>, ויורדת מימינו. במקרה זה הערך המקסימלי של <math>f \left( x \right)</math> הוא <math>f \left( m \right)</math> ולא קיים אף מקסימום מקומי פרט אליו.

==דוגמאות==
פונקציות אונימודליות מוכרות:
* שורה במשולש פסקל
* פונקציית הצפיפות של ההתפלגות הנורמלית <math>N(\mu,\sigma^2)</math> היא אונימודלית סביב <math>\mu</math>.

==שימושים==

באופן כללי, המונח בא לתאר פונקציה העונה על התנאים לעיל, למשל כדי לציין שהיא ניתנת לחסימה. בסטטיסטיקה ובתורת ההסתברות, התפלגות אונימודלית היא התפלגות שפונקציית צפיפות ההסתברות שלה היא אונימודלית; למשל: ההתפלגות הנורמלית (המוזכרת לעיל) היא אונימודלית.

פונקציות אונימודליות משמשות בדרך כלל באופטימיזציה, כאשר המטרה היא למצוא את ערך הקלט שממקסם או ממזער את הפונקציה. בלמידת מכונה, פונקציות אונימודליות משמשות לעיתים קרובות כפונקציות הפעלה, אשר מיושמות על הפלט של כל נוירון ברשת עצבית כדי לקבוע אם יש להפעיל את הנוירון הזה או לא. פונקציות אונימודליות משמשות גם בהערכת צפיפות, שם הן משמשות למודל של התפלגות נתונים, ובאשכול (clustering), שם הן משמשות לזיהוי קבוצות של נקודות נתונים דומות.

==קישורים חיצוניים==
* 

אונימודלית
קטגוריה:תורת ההתפלגויות
יוסף ארגמן

יוסף ארגמן (נולד ב-2 באוקטובר 1947) הוא סופר, עורך והיסטוריון צבאי ישראלי.

== ביוגרפיה ==
את שירותו הצבאי עשה ארגמן בחטיבת גולני, במילואים גויס על ידי יואל בן-פורת ליחידה 848 באגף המודיעין עקב היותו דובר רוסית, במלחמת יום הכיפורים הוצב בראס סודר. בין השנים 1967 ו-1969, היה כתב צבאי ואחר כך, העורך של העיתון "במחנה נח"ל" (1974–1983) ולאחריו של "במחנה". הוא בוגר אוניברסיטת תל אביב במזרחנות ובתולדות ארץ-ישראל ובעל תואר שני בהיסטוריה כללית, תוך התמחות בסובייטולוגיה, גם כן מאוניברסיטת תל אביב.

המילים בשיר המפורסם "גבעת התחמושת" מבוססות על ראיון שערך ארגמן עם כמה מלוחמי הקרב על גבעת התחמושת אשר סיפרו את עלילותיו. ארגמן היה מראשוני החיילים שהגיעו לכותל בעת שהיה צמוד לפלוגה של חטיבת הצנחנים במלחמת ששת הימים.

ספרו "דרך יאיר" מספר סיפורו של יאיר פלד, קצין בן קיבוץ יגור ומפקד סיירת הצנחנים שנהרג בהתנגשות עם מסתננים בגבול עם מצרים.

ספרו "חיוור היה הלילה" שיצא בשנת 2002 הביא את סיפורו של פרופסור פנחס זוסמן, שעל אף התפקידים הרבים שבהם כיהן, נותר הלום קרב בעקבות הקרבות האכזריים בהם השתתף כמ"פ במלחמת העצמאות.

נשוי לטלי, לשעבר סגנית ראש עיריית גבעתיים, ומבחירות 2013 – משנה לראש העיר ומתגורר עמה בגבעתיים. בעבר היה נשוי לעיתונאית עמליה ארגמן ברנע. בנם רועי נהרג בתאונת דרכים.

== מספריו ==
* דרך יאיר, הוצאת הקיבוץ המאוחד, 1982.
* להרגיש טוב: שיטת פרופ' מיקולין לבריאות ולאריכות ימים, מו"ל יואב, רמת-גן, תשמ"ה, 1985.
* זה היה סודי ביותר: 30 פרשיות מודיעין וביטחון בישראל, הוצאת משרד הביטחון, תש"ן, 1990.
* הגבול: פרשיות בתולדות מג"ב, הוצאת משרד הביטחון, 1996.
* ואלה המקומות – 100 אתרי ה"הגנה", הוצאת משרד הביטחון, 2000.
* חיוור היה הלילה - גרסת סיקו, הוצאת משכל, 2002.
* מלחמת הצללים: 25 פרשיות מודיעין וביטחון בישראל, הוצאת משרד הביטחון, 2007.

==מהספרים שערך==
* מי אם לא אנחנו: (עודד, סרן עודד שאול אליאס 14 בדצמבר 1956 – 7 בדצמבר 1978, מדריך ומפקד בקומנדו הימי), מו"ל : משפחת אליאס, ישראל, תשמ"ב, 1982.
* ישראל עמיר בדרך לא סלולה, הוצאת משרד הביטחון, תשמ"ח, 1988.
* הערכים על מדע ב"הגנה" אצל מרדכי נאור בלקסיקון כח המגן – ההגנה, תל אביב: משרד הביטחון – ההוצאה לאור, 1992
* סא"ל (מיל') יזהר שרון, (מחקר, כתיבה וניהול הפקה), סיפורה של אוגדת המפץ: ממלחמת העצמאות ועד חומת מגן, הוצאת משרד הביטחון, 2003.
*
* אמיר השכל, הסוהר מבלוק 11, (סיפורו של הקאפו מאושוויץ יעקב קוזלצ'יק), הוצאת שורשים, יבנה, תשע"ב, 2012.
* יעקב אבן (ג'קי), שמחה מעוז, בנקודת הכובד: המצביאות בחזית התעלה במלחמת יום הכיפורים, הוצאת מודן, בן שמן, 2012.
* דב תמרי, האומה החמושה: עלייתה ושקיעתה של תופעת המילואים בישראל, עריכה ביחד עם ישראל בן דור, הוצאת מודן, בן שמן, 2012.
* אמיר השכל, גיבורים רגילים / על חסידי אומות עולם גרמנים, הוצאת שורשים, יבנה, 2014.

==מהספרים שתרגם==
* דוד מארקש, רק שלוש שעות טיסה, (תרגום מרוסית), הוצאת הקיבוץ המאוחד, 1990.
* איתן גלבוע, ארצות-הברית - ישראל: תשתית היחסים המיוחדים, (תרגום מאנגלית), משרד הביטחון – ההוצאה לאור, תשנ"ד, 1993.

== קישורים חיצוניים ==
* 
* ; מתוך "במחנה"
* [https://web.archive.org/web/20160303205146/http://www.kibbutz.org.il/itonut/2008/dafyarok/081007_yaakova.htm יעקובה בגוב האריות], יוסף ארגמן

==הערות שוליים==

קטגוריה:היסטוריונים של ישראל
קטגוריה:היסטוריונים צבאיים ישראלים
קטגוריה:סגל במחנה
קטגוריה:סגל במחנה נח"ל
קטגוריה:סופרים ישראלים
קטגוריה:כתבים צבאיים ישראלים
קטגוריה:בוגרי אוניברסיטת תל אביב
קטגוריה:ישראלים שנולדו ב-1947
נחמן בן-יהודה

נחמן בן-יהודה (נולד בארץ ישראל ב-8 במרץ 1948) הוא פרופסור אמריטוס במחלקה לסוציולוגיה ולאנתרופולוגיה באוניברסיטה העברית בירושלים, ולשעבר דיקן הפקולטה למדעי החברה שם.

== חייו ==
בן יהודה הוא בוגר האוניברסיטה העברית בירושלים בסוציולוגיה בשנת 1974, ובעל תואר שני (1976) ושלישי (1977) מאוניברסיטת שיקגו. 

בסוף שנות ה-70 ותחילת שנות ה-80 עמד בראש הוועדה הבין משרדית והבין מוסדית לבעיית הסמים.

תחומי מחקרו: סטייה חברתית; פיקוח חברתי; תקשורת וסטייה; פאניקות מוסריות; דת ומדינה; בגידות; ניתוח שיח והבנייה חברתית; זיכרון קולקטיבי ומיתוסים; הונאות; הבניית מציאות בסרטי מלחמה.

בן-יהודה נמנה עם תוקפיו של מיתוס מצדה, וטען שממצאי משלחת החפירות במקום, בראשותו של יגאל ידין, עוותו כדי להתאימם למיתוס..}

==ספריו==
<DIV dir=ltr>
* Deviance and Moral Boundaries: Witchcraft, the Occult, Science Fiction, Deviant Sciences and Scientists, University of Chicago Press, 1985
* The Politics and Morality of Deviance: Moral Panics, Drug Abuse, Deviant Science, and Reversed Stigmatization (with Ronald A. Farrell)
* Political Assassinations by Jews: A Rhetorical Device for Justice, State University of New York Press, 1992
* Betrayals and Treason: Violations of Trust and Loyalty
* Moral Panics: The Social Construction of Deviance (with Erich Goode), Blackwell, 1994
* Masada Myth: Collective Memory and Mythmaking In Israel, University of Wisconsin Press, c1995
* Selective Remembrances: Archaeology in the Construction, Commemoration, and Consecration of National Pasts (with Philip L. Kohl, Mara Kozelsky)
* Sacrificing Truth: Archaeology and the Myth of Masada, Humanity Books, 2002
* Theocratic Democracy: The Social Construction of Religious and Secular Extremism, Oxford University Press, 2010
</DIV>

==קישורים חיצוניים==
* 

מכּתביו:
* 
* [https://web.archive.org/web/20050418080254/http://www1.snunit.k12.il/heb_journals/galileo/012032.html מצדה - בין מיתוס למציאות], גליליאו, ספטמבר-אוקטובר 1995 
** [http://snunit.k12.il/heb_journals/galileo/013014.html תגובה למאמר ותגובת בן-יהודה לה], גליליאו, נובמבר-דצמבר 1995 
* 
* [http://lib.cet.ac.il/pages/item.asp?item=2198 סטייה ומפלצות חברתיות], באתר מט"ח
* [http://www.the7eye.org.il/DailyColumn/Pages/article1015.aspx?RetUrl=/WRITTERS/Pages/nahman_ben_yehuda.aspx משחקים במחבואים], "העין השביעית", 1 באוגוסט 1997
<DIV dir=ltr>
* [http://www.bibleinterp.com/articles/ben-yehuda_masada.shtml Sacrificing Truth: Archaeology and The Myth of Masada], Bible and Interpretation
</DIV>

==הערות שוליים==

קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת שיקגו
קטגוריה:סגל האוניברסיטה העברית בירושלים: סוציולוגיה ואנתרופולוגיה
קטגוריה:ישראלים שנולדו ב-1948
סטורן INT-21

סטורן INT-21 (באנגלית: Saturn INT-21) הוא משגר לוויינים וחלליות רב שלבי בעל מנוע דלק נוזלי ממשפחת משגרי סטורן, אשר שימש את נאס"א לשיגור יחיד, שיגור תחנת החלל סקיילאב.

המשגר היה מבוסס על הסטורן 5, ושני השלבים הראשונים משותפים לשניהם (S-II ו-S-IC). השלב השלישי, S-IVB, שבתוכנית אפולו שימש לשיגור חלליות אפולו מכדור הארץ לירח, עבר הסבה להיות מעבדת חלל. מכלי הדלק הריקים הוסבו למעבדות ושטחי מחיה לאסטרונאוטים.

המשגר היה אמור לשגר מספר תחנות חלל אמריקאיות, ותוכנן שיגור "סקיילאב B" אך הוא בוטל בגלל העברת כספים לתוכנית מעבורת החלל. כך שיגורו היחיד של המשגר התרחש בשעה 17:30 ב-14 במאי 1973. 
בשיגור היו מספר בעיות, העיקרית בהן הייתה התפרקות מגן מטאורואידים, מה שגרם להתפרקות אחד משני הפאנלים הסולאריים של התחנה ואי-יכולת הפאנל השני להיפתח כראוי. המגן שימש גם כמגן שמש וחוסרו גרם לטמפרטורות בתחנה לעלות משמעותית. כל הבעיות הללו גרמו לדחיית הגעת האסטרונאוטים לתחנה וליצירת תוכנית תיקון שנמשכה עשרה ימים.

==קישורים חיצוניים==
*[https://web.archive.org/web/20111007153222/http://astronautix.com/lvs/saturnv.htm#Saturn%20INT-21 Astronautix - Saturn V]

==הערות שוליים==

קטגוריה:משפחת משגרי הסטורן
עבודת גבול

במדעי החברה עבודת גבול היא מושג המתייחס למקרים שבהם גבולות, תחימות וחלוקות אחרות בין שדות ידע, נוצרים, מוצדקים, מותקפים או מתוקפים. חוקרים העוסקים בעבודת גבול מדגישים, על פי רוב, את המשמעויות הרבות שיש לתחימה עבור המשתתפים, ומרמזים על כך שהגבולות הם גמישים ומובנים חברתית.

המושג המקורי מיוחס לסוציולוג תומאס גיירין (Thomas F. Gieryn) שהתחיל לדון בבעיית התיחום ובקושי הפילוסופי למצוא הבחנה בין מה ש"מדעי" ומה ש"אינו מדעי". גיירין הגדיר את עבודת הגבול כ"ייחוס תכונות נבחרות למוסד (קרי, למי שמקיימים אותו בפרקטיקות, למתודות שלו, לתחום הידע, לערכים ולעבודת הארגון), למטרת הבניית גבול חברתי, שמבחין בין פעולות אינטלקטואליות [ושם אחרות מחוץ לתחום זה]". פילוסופים וסוציולוגים של המדע, כגון קרל פופר ורוברט מרטון ניסו נואשות ליצור הבחנה כזאת ולבדל את המדע מכלל הפעולות של איסוף ידע, אך לא עלה בידם למצוא קריטריון יציב, טרנס-היסטורי ואמין שכזה.

עבודתו של גיירין ב-1983 התמקדה במערכת היחסים בין הדת והמדע כהבחנה חדה בין השניים (ואף בטענות שהמדע הוא מחליפה של הדת), וטיפלה במקרים שבהם המדענים ניסו לטעון שמדע, פוליטיקה ואידאולוגיה ניתנים בכלל להפרדה. בעבודתו הוא העלה את הטענה שהתיחום הוא "אידאולוגי", ושסימון הגבול הוא בעל משמעות רבה, הן משום שהמדענים טוענים לאובייקטיביות, והן משום הצורך באוטונומיה. מאז עבודה זו מדענים והיסטוריונים רבים התבוננו על עבודת גבול בסיטואציות אחרות, בדרך כלל תוך התמקדות ברטוריקה המדעית (ויריביה) והאינטראקציות הבין-אישיות ובין-חברתיות שלה.

מחקרים בעבודת גבול התמקדו גם באופן שבו דיסציפלינות מדעיות נוצרות (בעקבות עבודתו של פייר בורדיה על "שדה מדעי"), וכן בדרכים שבהן "אובייקטים" מסוימים מסוגלים לגשר על הגבולות, משום שהם מספקים את הצורך בריבוי קבוצות חברתיות (אובייקט גבול).

דוגמה לעבודת גבול הוא המחקר של יחסי המדע עם ספרות. 

קטגוריה:פילוסופיה של המדע
קטגוריה:היסטוריה של המדע
קטגוריה:סוציולוגיה של המדע
קטגוריה:תחומי מחקר מדעיים
יהודה סקורניק

יהודה סקורניק (נולד ב-1944) הוא רופא ישראלי, לשעבר מנהל מחלקה כירורגית א' באיכילוב, נשיא מגן דוד אדום, פרופסור אמריטוס בחוג לרפואה באוניברסיטת תל אביב.

== קורות חיים ==
סקורניק נולד ב-1944 ולמד בתיכון צייטלין בתל אביב. בין השנים 1964 ל-1970 למד רפואה באוניברסיטה העברית בירושלים. התמחה בכירורגיה בבית החולים הדסה וכירורגית ילדים. השתלם באימונולוגיה במכון ויצמן למדע ובמכונים הלאומיים לבריאות במרילנד ארצות הברית וערך מחקרים בתחום. משנת 1982 משמש כמרצה בבית הספר לרפואה ע"ש סאקלר באוניברסיטת תל אביב, בשנת 2002 מונה לפרופסור מן המניין. בתפקידו כמנהל מחלקה חינך רופאים רבים ותלמידיו משמשים כיום בתפקידים בכירים בקהילת הכירורגים.

בין השנים 2008 ועד 2013 שימש נשיא מגן דוד אדום בישראל

בשנת 2018 מונה על ידי שר המדע וטכנולוגיה כחבר מועצת הנגידים של קרו גרמניה-ישראל למחקר ולפיתוח מדעי (GIF).

== קישורים חיצוניים ==
סקורניק נשוי לאסתר, ראש תחום תקשוב ומחשוב קליני במרכז רפואי ת"א ע"ש סוראסקי (איכילוב) וחברת הנהלת איגוד האינטרנט הישראלי (בתו של עו"ד אליהו מירון, מנכ"ל משרד הפנים בשנות ה-50). הם הורים לארבעה ילדים.

=== פעילות ציבורית ===
סקורניק הוא חבר מועצת והנהלת האופרה הישראלית החדשה. הוא חבר במועצה הציבורית של הארגון ראש יהודי. חבר בנשיאות עמותת "רחשי לב" העוזרת לילדים חולי סרטן. מכהן כיום (2016) כחבר המועצה הישראלית לתרבות ואמנות וראש מדור מוזיקה במועצה.

==קישורים חיצוניים==
* [http://www.mdais.org/316/237.htm מידע אישי], באתר מד"א

קטגוריה:כירורגים ישראלים
קטגוריה:אימונולוגים ישראלים
קטגוריה:סגל אוניברסיטת תל אביב: רפואה
קטגוריה:סגל המרכז הרפואי תל אביב ע"ש סוראסקי
קטגוריה:בוגרי בית הספר צייטלין
קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:חברי המועצה הישראלית לתרבות ואמנות
קטגוריה:אנשי מגן דוד אדום
קטגוריה:סגל בית החולים הדסה תל אביב
קטגוריה:ישראלים שנולדו ב-1944
אלן קורנו

אלן קורנו (בצרפתית: Alain Corneau; 7 באוגוסט 1943 – 30 באוגוסט 2010) היה במאי סרטים ותסריטאי צרפתי.

==ביוגרפיה==
אלן קורנו נולד במנג סור לואר, לואר. הוא במקור מוזיקאי, היה נגן ג'ז; הוא עבד כעוזרו של קוסטה גברס Costa-Gavras, זו הייתה גם ההזדמנות הראשונה בה עבד עם השחקן איב מונטן, שעמו הוא ישתף פעולה בשלושה סרטים בהמשך הקריירה שלו, בהם Police Python 357 (1976) ו-La Menace (1977).

קורנו ביים את ז'ראר דפארדיה בעיבוד לקולנוע של הספר "כל הבקרים שבעולם" בשנת 1991, את הספר כתב פסקל קיניאר.

אלן קורנו זכה בפסטיבל הסרטים העולמי במונטריאול ב-1989 על סרטו Nocturne indien בשלוש קטגוריות: ציון לשבח מיוחד, הסרט הפופולרי ביותר ופרס מחבר השופטים.
זכה בפסטיבל Prix Louis Delluc בשנת 1991 בפרס Prix Louis Delluc עבור סרט "כל הבקרים שבעולם".
זכה עבור סרטו "כל הבקרים שבעולם" בפרס סזאר בשנת 1992 בשתי קטגוריות: לבמאי ולסרט הטוב ביותר בשנת 1992.
זכה בפסטיבל הסרטים הבינלאומי בקרלובי וארי בשנת 2003 על סרטו "כבוד ורעדה", שהוא עיבוד לספרה של אמלי נותומב.

באוגוסט 2010 הלך לעולמו כתוצאה ממחלת הסרטן.

==פילמוגרפיה כבמאי==
* פשע אהבה (2010)
* הזדמנות שנייה (Le deuxième souffle) (2007)
* Les mots bleus (2005)
* כבוד ורעדה (Stupeur et tremblements) (2003)
* Le prince du Pacifique (2000)
* הדודן (Le cousin) (1997)
* Lumière et compagnie (1995)
* Les enfants de Lumière (1995)
* עולם חדש (1995)
* כל הבקרים שבעולם (Tous les matins du monde) (1991)
* Contre l'oubli (1991)
* נוקטורנו הודי (Nocturne indien) (1989)
* "Médecins des hommes" (פרק אחד) (1988) בסדרת הטלוויזיה Afghanistan, le pays interdit (1988)
* Le môme (1986)
* פורט סאגאן (Fort Saganne) (1984)
* Le choix des armes (1981)
* Série noire (1979)
* La menace (1977)
* Police Python 357 (1976)
* France société anonyme (1974)
* Le jazz est-il dans Harlem? (1969)

==קישורים חיצוניים==

* [http://www.edu-negev.gov.il/cinsderot/monthly/2004/march/alan%20korno.htm על אלן קורנו]
* 
* 

קטגוריה:ערכים שבהם תבנית בריטניקה אינה מתאימה
קטגוריה:אישים הקבורים בבית הקברות פר לשז
קטגוריה:במאי קולנוע צרפתים
קטגוריה:זוכי פרס סזאר
קטגוריה:צרפתים שנולדו ב-1943
קטגוריה:צרפתים שנפטרו ב-2010
וילה גודי

וילה גודי (איטלקית: Villa godi) היא וילה שנבנתה על ידי האדריכל האיטלקי אנדראה פלאדיו בין השנים 1542-1537 בלונדו די לוגו (Lonedo di lugo) מצפון לעיר ויצ'נזה שבחבל ונטו, בצפונה של איטליה. זוהי ככל הנראה הראשונה מבין הווילות הכפריות שבנה פלאדיו. היא נבנתה בהזמנת האחים ג'ירולמו, פייטרו ומרקאנטוניו גודי.

הווילה מתוארת בקצרה בספרו של פלאדיו ארבעת הספרים על אודות האדריכלות, במלל ובשרטוט. התוכנית כפי שבוצעה וכפי מצבה היום שונה בפרטים אחדים מן התוכנית כפי שהיא מופיעה בספר, ובעיקר החצרות ומבני העזר בחזית המבנה ובירכתיו. הווילה הוכרזה על ידי ארגון אונסק"ו כאתר מורשת עולמית, יחד עם הווילות הפלדיאניות בוונטו האחרות והיא פתוחה לציבור.

==המבנה ועיטוריו==
צידו החיצוני של המבנה מתאפיין בבנייה פשוטה ללא עיטורים כלשהם. בכך הוא יוצא דופן מבין הווילות שבנה פלאדיו מאוחר יותר באותו האזור. כמקובל אצל פלאדיו חזית המבנה מתאפיינת בסימטריה דו-צדדית.

במרכז מצויה מבואה אליה מוביל גרם מדרגות חיצוני אל עבר שלוש קשתות, ומאחוריהן הפתח. לבניין שלוש קומות המאופיינות על ידי טורי החלונות. הקומה המרכזית היא קומת האדון (piano nobile), והיא מתאפיינת בחלונות גדולים וגבוהים. מתחתיה מצויה קומת הקרקע, שהיא נמוכה מאוד, חלונותיה קטנים, ובה מוקמו המטבח וחדרי השירותים. הקומה עליונה, מתחת לגג, הניכרת בחלונותיה האופקיים הצרים, היא זו המשמשת כממגורה לתוצרת החקלאית של החווה, לפני משלוחה לשווקים.

רק קומת האדון זכתה לעיטור. פלאדיו עצמו מציין כי ציורי הקיר המעטרים את חדרי קומת האדון הם פרי מכחולם של הציירים גואלטיארו בדובאנו, בטיסטה דל מורו איש ורונה ובטיסטה ונציאנו. בטיסטה דל מורו הוא הצייר שעיטר את האולם המרכזי של הבית המכונה "אולם המוזות".

==ראו גם==
*הווילות הפלדיאניות בוונטו

==לקריאה נוספת==
<div style="direction: ltr;">
*Bruce Bucher, Andrea Palladio, The architect in his Time, Abbeville press, New York, 1998, pp. 65-69
</div>

==קישורים חיצוניים==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:הווילות הפלדיאניות בוונטו
צליל מיתר

צליל מיתר הוא אלבומו השישי של הזמר אייל גולן, שיצא לאור ב-29 באפריל 2001. האלבום הצליח בחנויות וכלל להיטים כ"צליל מיתר" שנהפך לאחד הלהיטים הגדולים של אייל גולן, "מיליון או דולר", "בין הטוב והרע" (שיתוף פעולה ראשון בינו לבין אביהו מדינה), "הריקוד הוא שלך" ו-"לו הייתי". באלבום נכלל גם השיר "בובים בובות" איתו הופיע ב"צעצוע של פסטיגל" בשנת 2000 וזכה במקום ה-2. בין כותבי השירים באלבום היו יוסי גיספן, אביהו מדינה, ירון כהן ושלומי שבת. על כל העיבודים (למעט השיר "בובים בובות") הופקד יעקב למאי.

למצעד השנתי תשס"א של רשת ג' נכנסו 3 שירים מתוך האלבום: "מיליון או דולר" (הגיע למקום ה-5), "צליל מיתר" (מקום 11), ו"הריקוד הוא שלך" (מקום 24).

האלבום מכר כ-200,000 עותקים וזכה בתואר אלבום פלטינה. שיר הנושא של האלבום צליל מיתר הפך להיות אחד מלהיטי הענק של גולן לכל אורך הקריירה ונחשב לאחד הקלאסיקות הגדולות בעולם המוזיקה הישראלית. לשיר נוספו מאות גרסאות כיסוי וקאברים והשיר זכה במקום השני בתחרות מצעד שירי העשור.

== רשימת רצועות ==

==המשתתפים באלבום==
* כל העיבודים למעט "בובים בובות": יעקב למאי.
* עיבוד לשיר "בובים בובות": שלומי שבת וראובן בן שמעון.
* קלידים: יעקב למאי, גילי נרדיה, רובי בן שמעון (בשיר "בובים בובות").
* תופים: אשר פדי.
* גיטרה בס: אבי יפרח.
* גיטרות אקוסטיות: אבי סינגולדה.
* גיטרות חשמליות: יהודה קיסר, אבי סינגולדה.
* כלי הקשה: אורן בלבן, אמיר פינטו.
* דרבוקה: רוני דדון.
* חצוצרה: דורון סילשי.
* טרומבון: דני פילאם.
* סקסופון: מרק רוזן.
* קלרינט: אלברט מלקוב
* כינורות: סניה קרויטור, ילמז טשצ'שמה, מקסים משעלי, ליאורה מנור, שמעון וולפנזון, דב גורדון.
* אקורדיון: בוריס אלייב.
* בגלמה: אריק כהן.
* עוד: מקסים משעלי.
* קולות רקע: יהודה תמיר.

===הצלחה===
האלבום זכה להצלחה גדולה עם מכירת של למעלה מ-120,000 עותקים תוך זמן קצר. באותו זמן, הוא הוכתר כ"אלבום פלטינה כפול" הכי נמכר באותה שנה. עד היום מכר האלבום מעל לכ-200,000 עותקים, דבר ההופך אותו לאלבום הרביעי הכי נמכר של גולן ולאחד האלבומים הנמכרים ביותר בישראל אי פעם. הביקורות על האלבום היו חיוביות ורבים מחשיבים את האלבום ואת שיר הנושא כבין היצירות המוצלחות של גולן.

==קישורים חיצוניים==

==הערות שוליים==

קטגוריה:אלבומי 2001
קטגוריה:אלבומי אייל גולן
קטגוריה:אלבומים בעברית
קטגוריה:אלבומי פלטינה כפולה ומעלה בישראל
רם ישי

רם (ריימונד) ישי (1931 – ספטמבר 2016) היה רופא ישראלי, יו"ר ההסתדרות הרפואית בישראל ונשיא ההסתדרות הרפואית העולמית.

==ביוגרפיה==
ישי נולד בתוניס ליוסף ומרים ישי, אח לחמש בנות ושני אחים. הוא עלה לישראל באוניה "קדמה" בשנת 1955, מספר שנים לאחר משפחתו, לאחר שסיים את לימודיו כסטודנט לרפואה במונפולייה שבצרפת. הוא ומשפחתו גרו במושב גילת שבנגב. ישי היה חקלאי וטרקטוריסט והיה גאה מאוד לעבד את אדמת ישראל. שירת בצה"ל והשתתף במבצע קדש, במלחמת ששת הימים, במלחמת ההתשה ובמלחמת יום הכיפורים. כמו כן, תפקד כחלק מהסגל הפיקודי של חיל הרפואה וסיים שירותו בדרגת רב-סרן.

נמנה עם מקימי השירות הרפואי בנגב ועבד כרופא בכל המושבים והקיבוצים בדרום. העובדה שבעבר לא כל הדרכים היו סלולות כמו היום, גרמה למצבים בהם היו מטיסים אותו במטוס מיוחד לקיבוצים בהם היה דרוש רופא.

ישי כיהן כיו"ר ההסתדרות הרפואית בישראל (1971–1990). במהלך כהונתו הוביל לשינוי בהרכב הוועד המרכזי של הר"י והנהיג את שביתת הרופאים בישראל (1983). על שביתה זו הוציא לאור (1986) את הספר "שביתת הרופאים: 2 במרס 1983 – 27 ביוני 1983". בנוסף, כתב את הספר "בין רופא לחולה", שיצא לאור בהוצאת שוקן. בשנת 1988 ייסד את החברה הישראלית לאתיקה רפואית. בשנת 1989, במהלך כהונתו בתפקיד יו"ר ההסתדרות הרפואית בישראל, נבחר לנשיא ההסתדרות הרפואית העולמית. בשנת 2009, במהלך הוועידה ה-41 של הר"י, הוענק לישי אות יקיר הר"י.

בין השנים 2000-2005 שימש כחבר בועדה לענייני החולה הנוטה למות.

ישי נפטר בספטמבר 2016 בביתו.

==קישורים חיצוניים==
* רם ישי, [http://www.snunit.k12.il/heb_journals/mada/336287.html הרפואה הרופא והטכנולוגיה], מדע, ל"ג 6

==הערות שוליים==

קטגוריה:רופאים ישראלים
קטגוריה:ראשי ההסתדרות הרפואית בישראל
קטגוריה:עולים בשנות ה-1950
קטגוריה:ישראלים ילידי תוניסיה
קטגוריה:גילת: אישים
קטגוריה:בעלי תואר דוקטור מאוניברסיטת פריז
קטגוריה:נשיאי ההסתדרות הרפואית העולמית
קטגוריה:ישראלים שנולדו ב-1931
קטגוריה:ישראלים שנפטרו ב-2016
פנמה במשחקים האולימפיים

פנמה השתתפה לראשונה במשחקים האולימפיים באולימפיאדת אמסטרדם (1928). היא נעדרה משתי האולימפיאדות הבאות, ושבה והשתתפה באולימפיאדת לונדון (1948). בהמשך, נעדרה מהמשחקים עוד פעמיים, אחת מהן בשל הצטרפותה לחרם שהובילה ארצות הברית על אולימפיאדת מוסקבה (1980), עקב הפלישה הסובייטית לאפגניסטן. פנמה מעולם לא השתתפה באולימפיאדת חורף.

לאורך השנים, זכו שני אתלטים פנמים במדליות אולימפיות. לויד לה ביץ' זכה בשתי מדליות ארד באולימפיאדת לונדון (1948), בריצת 100 מטר ובריצת 200 מטר. שישים שנה אחר כך, באולימפיאדת בייג'ינג (2008) זכה אירווינג סלדינו במדליית הזהב הראשונה לזכותה של פנמה, בקפיצה לרוחק. באולימפיאדת לונדון (2012) נפסל סלדינו בכל נסיונותיו בשלב המוקדמות וכלל לא העפיל לגמר. אתלט פנמי בכיר נוסף, אלונסו אדוורד, נפסל במוקדמות ריצת 200 מטר. באולימפיאדת ריו דה ז'ניירו (2016) העפיל אדוורד לשלב הגמר, וסיים במקום השביעי.

==מדליות ==

===לפי אולימפיאדה===
הקופץ לרוחק [[אירווינג סלדינו, הספורטאי הפנמי היחיד שזכה במדליית זהב אולימפית]]
באולימפיאדות הקיץ:
{| class="wikitable" style="text-align:center; font-size:90%; width:31em;"
! אולימפיאדה
! style="background-color:gold;"| זהב
! style="background-color:silver;"| כסף
! style="background-color:#cc9966;"| ארד
! סך הכל
|-
|align=right| אולימפיאדת אמסטרדם (1928) || 0 || 0 || 0 || 0
|-
|align=right| אולימפיאדת לוס אנג'לס (1932) || rowspan="2" colspan="4" |לא השתתפה
|-
|align=right| אולימפיאדת ברלין (1936)
|-
|align=right| אולימפיאדת לונדון (1948) || 0 || 0 || 2 || 2
|-
|align=right| אולימפיאדת הלסינקי (1952) || 0 || 0 || 0 || 0
|-
|align=right| אולימפיאדת מלבורן (1956) || colspan="4" |לא השתתפה
|-
|align=right| אולימפיאדת רומא (1960) || 0 || 0 || 0 || 0
|-
|align=right| אולימפיאדת טוקיו (1964) || 0 || 0 || 0 || 0
|-
|align=right| אולימפיאדת מקסיקו סיטי (1968) || 0 || 0 || 0 || 0
|-
|align=right| אולימפיאדת מינכן (1972) || 0 || 0 || 0 || 0
|-
|align=right| אולימפיאדת מונטריאול (1976) || 0 || 0 || 0 || 0
|-
|align=right| אולימפיאדת מוסקבה (1980) || colspan="4" |לא השתתפה
|-
|align=right| אולימפיאדת לוס אנג'לס (1984) || 0 || 0 || 0 || 0
|-
|align=right| אולימפיאדת סיאול (1988) || 0 || 0 || 0 || 0
|-
|align=right| אולימפיאדת ברצלונה (1992) || 0 || 0 || 0 || 0
|-
|align=right| אולימפיאדת אטלנטה (1996) || 0 || 0 || 0 || 0
|-
|align=right| אולימפיאדת סידני (2000) || 0 || 0 || 0 || 0
|-
|align=right| אולימפיאדת אתונה (2004) || 0 || 0 || 0 || 0
|-
|align=right| אולימפיאדת בייג'ינג (2008) || 1 || 0 || 0 || 1
|-
|align=right| אולימפיאדת לונדון (2012) || 0 || 0 || 0 || 0
|-
|align=right| אולימפיאדת ריו דה ז'ניירו (2016) || 0 || 0 || 0 || 0
|-
|align=right| אולימפיאדת טוקיו (2020) || 0 || 0 || 0 || 0
|-
! סך הכל || 1 || 0 || 2 || 3
|}

===לפי ענף===
בענפי הקיץ:
{| class="wikitable" style="text-align:center; font-size:90%; width:31em;"
! ענף
! style="background-color:gold;"| זהב
! style="background-color:silver;"| כסף
! style="background-color:#cc9966;"| ארד
! סך הכל
|-
|align=right| אתלטיקה || 1 || 0 || 2 || 3
|-
! סך הכל || 1 || 0 || 2 || 3
|}

==ראו גם==
* פנמה במשחקים הפאראלימפיים
* פנמה במשחקים האולימפיים לנוער

==קישורים חיצוניים==

==הערות שוליים==

קטגוריה:פנמה: ספורט
קטגוריה:מדינות במשחקים האולימפיים
נמל התעופה הבין-לאומי דומודדובו

נמל התעופה הבין-לאומי מוסקבה-דומודדובו (ברוסית: Международный Аэропорт Москва-Домодедово) הוא נמל תעופה במחוז מוסקבה, השני בגודלו ברוסיה מבחינת נפח הנוסעים והמטען, אחרי נמל התעופה הבינלאומי שרמטייבו. השדה ממוקם מדרום-מזרח לעיר מוסקבה, במרחק של כ-42 ק"מ ממרכז העיר. שטחו הכולל 136 קמ"ר והוא מאפשר פוטנציאל גדול במיוחד לתוכניות פיתוח עתידיות שלו. בשנת 2022 עברו בו כ-22 מיליון נוסעים לעומת כ-30 מיליון נוסעים לפני עשור.

==היסטוריה==
פעילותו של השדה החלה במאי 1965, אם כי טיסות פנים מרחבי ברית המועצות החלו כבר במרץ 1964. בתחילה נסלל בשדה מסלול המראה בודד, אולם עם הגידול בנפח התעופה הפנים-ארצית, נסלל בתוך 18 חודשים מהפתיחה מסלול מקביל נוסף, ובכך היה לשדה התעופה הראשון בברית המועצות שבו מתבצעות נחיתות והמראות במקביל. בדצמבר 1975 בוצעה הטיסה הבינלאומית הראשונה מן השדה, והוא הוכרז רשמית כנמל תעופה בינלאומי.

החל משנת 1996 מתופעל השדה בידי חברה פרטית במסגרת עסקת חכירה ל-75 שנה. החברה החלה בביצוע השקעות רבות בפיתוח השדה, והשקעות אלה התבררו כמשתלמות עם הפיכתו של שדה התעופה לבסיס פעילות מרכזי עבור כל חברות התעופה הגדולות בעולם. בשנת 2003 בוצע שדרוג משמעותי של מגדל הפיקוח והוא מאפשר טיפול בכ-70 המראות ונחיתות בשעה על המסלולים המקבילים.

באוגוסט 2004 בוצעו שני פיגועי טרור במטוסים שהמריאו מנמל התעופה, בהם נספו 89 בני אדם.

ב-24 בינואר 2011 פוצץ עצמו מחבל מתאבד, מארגון הטרור של דוקה אומרוב, באולם קליטת הנוסעים בנמל התעופה והביא למותם של 35 ופציעתם של כמאה נוספים.

==פעילות==
השדה הוא אחד משלושת נמלי התעופה העמוסים ברוסיה. אל על מפעילה מספר טיסות יומיות אל השדה. כמו כן, שדה התעופה מתחבר באמצעות רכבת אקספרס למרכז העיר מוסקבה ובנוסף להן מופעל שירות מוניות ישיר לתחנה המרכזית בעיר.

==דרכי הגישה==
נמל התעופה דומודדובו מקושר למוסקבה באמצעות רכבת אארואקספרס המובילה לתחנת הרכבת פבלצקי שבמרכז העיר. נוסף לרכבת מופעלים מנמל התעופה גם שירותי אוטובוסים ומוניות לתחנות הרכבת המרכזיות של מוסקבה.

== תאונות ותקריות ==
ב-11 בפברואר 2018 התרסק מטוס של חברת סראטוב איירליינס בטיסה מספר 703 זמן קצר לאחר המראתו מהשדה לכיוון העיר אורסק. בהתרסקות נהרגו כל 71 הנוסעים ואנשי הצוות.

== גלריה ==
<gallery mode="packed" heights="170px">
קובץ:MoskauFlughafenDomodedowo.JPG|הטרמינל
קובץ:0093 Domodedovo International Airport 16th of August 2016.jpg|בתוך הטרמינל
קובץ:"Austrian","Swiss","British Airways" and first flight "Tap" in DME. (3621771024).jpg|פלטפורמת מגזר בינלאומי
קובץ:Вышка Домодедово DME Tower.jpg|מגדל פיקוד ופיקוח
קובץ:RIAN archive 806873 Domodedovo airport.jpg|נמל התעופה ב-1974 
קובץ:Платформа Аэропорт Домодедово.jpg||רציף רכבת האארואקספרס בדומודדובו 
</gallery>

==קישורים חיצוניים==

* 

* [http://www.azworldairports.com/airports/a2365dme.cfm נמל התעופה דומודדובו באתר A-Z World Airports.]
* 
* [http://www.mako.co.il/news-world/international/Article-1363d155298bd21004.htm&sCh=3d385dd2dd5d4110&pId=565984153, תיעוד פיגוע הטרור במוסקבה]

דומודדובו
קטגוריה:מחוז מוסקבה: מבנים
קטגוריה:מחוז מוסקבה: תחבורה
רבי שמואל בר נחמני

רבי שמואל בר נחמני (מכונה לעיתים בר נחמן) הכהן היה אמורא ארץ ישראלי שפעל בדור השני והשלישי של התקופה, במאות ה-3 וה-4, ומקום מושבו העיקרי היה לוד. רבי שמואל היה מגדולי בעלי האגדה היהודית בכל הזמנים. רבו היה רבי יונתן בן אלעזר, אך הוא למד גם מרבי יהושע בן לוי, והספיק גם לראות את התנא רבי שמעון בן אלעזר, וחבירו היה רבי יעקב בר אידי.

עיסוקו העיקרי היה באגדה ופחות בהלכה, והוא היווה בר סמכא בתחום עד כי נאמר עליו שהוא "בעל אגדה", ואמרות רבות באגדה מצוטטות בשמו, בעיקר על ידי רבי חלבו.

בנו היה האמורא רבי הלל בן רבי שמואל בר נחמני. היה לו בן נוסף, ושמו נחמן.

== מאמרותיו ==
* כל האומר ראובן חטא אינו אלא טועה.
* כל האומר בני עלי חטאו אינו אלא טועה.
* כל האומר בני שמואל חטאו אינו אלא טועה.
* כל האומר דוד חטא, אינו אלא טועה<ref></ref>.
* מאי דכתיב "נאם דוד בן ישי ונאם הגבר הוקם על" - נאם דוד בן ישי שהקים עולה של תשובה.
* מניין שמצווה על האדם לחשב תקופות ומזלות? שנאמר: איזו חכמה ובינה שהיא לעיני העמים? הווי אומר זה חישוב תקופות ומזלות.

== קישורים חיצוניים ==

* 
* 
* 

== הערות שוליים ==

קטגוריה:הדור השני לאמוראי ארץ ישראל
קטגוריה:הדור השלישי לאמוראי ארץ ישראל
קטגוריה:אמוראים כהנים
קטגוריה:לוד: רבנים
קטגוריה:תלמידי רבי יהושע בן לוי
קטגוריה:אישים שחיו במאה ה-4